3 दिन से लापता व्यापारी का नहीं लगा कोई सुराग
भास्कर संवाददाता| कुरवाई/विदिशा
कुरवाई का एक युवा व्यापारी मंगलवार से लापता है। परिजनों ने युवक के लापता होने पर कुरवाई थाने में आवेदन दिया और बीना थाने में रिपोर्ट दर्ज कराई है, लेकिन पुलिस अभी तक युवक का कोई सुराग नहीं लगा सकी है।
इससे जैन समाज और व्यापारियों में आक्रोश है। गुरुवार को कुरवाई और बीना के 300 से अधिक व्यापारियों व जैन समाज के लोगों ने बीना में जुलूस निकाला। जुलूस के बाद सीएम व एसपी के नाम एसडीओपी व एसडीएम को एक ज्ञापन सौंपा। परिजनों ने लापता युवक का अपहरण होने की आशंका जाहिर की है। पुलिस ने इस मामले में पूछताछ के लिए उस व्यक्ति को पकड़ा है, जिसने घटना वाले दिन लापता युवक की बाइक के लावारिस पड़े होने की सूचना दी थी।
कुरवाई के हनुमानगंज मोहल्ला निवासी 24 वर्षीय साहिल उर्फ लकी पुत्र सुरेन्द्र कुमार जैन बीना रिफायनरी के टाउनशिप में बैकरी की दुकान संचालित करता था। साहिल रोजाना कुरवाई से सुबह बीना रिफायनरी बाइक से जाता था।
मंगलवार सुबह वह कुरवाई से रिफायनरी के लिए निकला, लेकिन तब से साहिल का कोई अता पता नहीं है। बीना पुलिस को साहिल की बाइक सागर जिला क्षेत्र के तहत बीना-बायपास जेपी रोड पर संदिग्ध स्थिति में लावारिस खड़ी मिली। पुलिस की सूचना पर परिजन बीना पहुंचे। साहिल के नहीं मिलने पर परिजनों ने बीना एवं कुरवाई थाने मेें अपहरण की अाशंका के आधार पर रिपोर्ट दर्ज कराई। रिपोर्ट के 3 दिन बाद भी साहिल का पता नहीं चल सका है।
इस घटना के बाद से कुरवाई क्षेत्र के व्यापारियों में भय का माहौल बना हुआ है। लापता साहिल के मामा राजीव जैन ने बताया कि अभी तक उनके भांजे का कुछ पता नहीं चला है। राजीव जैन का कहना है कि पुलिस को कार्रवाई कर तेज जल्द से जल्द सुराग लगाना चाहिए।
साहिल उर्फ लकी जैन।
परिजन, समाज व व्यापारियों ने की कार्रवाई की मांग
युवक के परिजनों सहित जैन समाज व व्यापारी वर्ग ने पुलिस की उदसीन कार्रवाई के विरोध में गुरुवार को प्रदर्शन किया। इसमें कुरवाई व्यापार संघ अध्यक्ष नंदलाल साहू एवं बीना व्यापार संघ के साथ सैकड़ों लोग सागर एसपी के नाम एसडीएम को एवं सीएम के नाम एसडीओपी को ज्ञापन सौंपकर जल्द कार्रवाई की मांग की है। व्यापारियों ने बीना-कुरवाई मार्ग पर नियमित गश्त के साथ घटना का सुराग लगाने की मांग की है। इस संबंध में कुरवाई थाना प्रभारी एमएस रघुवंशी का कहना है कि कुरवाई थाने में परिजनों ने आवेदन दिया है, जबकि मामला बीना थाने में दर्ज हुआ है। उन्होंने बताया कि बीना पुलिस का सहयोग करते हुए छानबीन की जा रही है। उन्होंने बताया कि लापता युवक के मोबाइल फोन की कॉल डिटेल के आधार पर सुराग जुटाने की कोशिश की जा रही है।
300 से ज्यादा व्यापारियों और जैन समाज ने निकाला जुलूस
hin_Deva mar_Deva hin_Deva hin_Deva bho_Deva hin_Deva hin_Deva bho_Deva hin_Deva hin_Deva hin_Deva